ПРОЕКТ НА ДОКТРИНА 
(СТРАТЕГИЯ И ТАКТИКА ЗА ПОСТИГАНЕ НА ЦЕЛИТЕ НЕОБХОДИМИ) ЗА РАЗВИТИЕ НА КАБ
ОБЩИ ПОЛОЖЕНИЯ

    
КАБ е професионална организация, съгласно ЗКАИИП, която признава придобиване и изгубване на проектантска правоспособност в устройственото планиране и инвестиционното проектиране на практикуващите архитекти, ландшафтни архитекти и урбанисти.

КАБ има делегирани от държавата права и задължения за участие като консултативен съгласувателен и помощен орган в структурите на държавната и общинска власт.

КАБ съгласува своята дейност и взаимодейства с камари и други сродни браншови организации на другите участници в инвестиционния процес.

Дейността на КАБ се осъществява съгласно приетите Устав и Професионален кодекс на КАБ и с приемане от нейните управителни органи на краткосрочни и дългосрочни цели и задачи, както и начина за тяхното постигане.
I.
НАСОКИ ЗА РАЗВИТИЕ И ПРИОРИТЕТИ
1. Отговорност пред обществото

КАБ защитава обществения интерес за постигане на високо качество в проектирането чрез свободен избор на (проектиращи) архитекти.  

КАБ изгражда система за определяне себестойността на проектантските услуги.  Създава условия за контрол по спазването на методиката за определяне на хонорарите чрез регистриране на договорите за проектиране.
КАБ изгражда и възпитава дух на колегиалност между своите членове. Насърчава конкуренцията и конкурсното начало в инвестиционното проектиране и устройственото планиране. КАБ съдейства за устойчиво развитие на нормативната база в тази посока. КАБ работи за изграждане на система за обективност в оценяването качествата на архитектурните проекти, спазвайки професионалния кодекс на колегията, и чрез определяне и предоставяне на експерти при оценка на инвестиционните проекти.

КАБ си сътрудничи и обменя информация със сродни браншови и професионални организации в страната и чужбина, издига авторитета на регулираната професия на проектиращия архитект, популяризира добри практики в проектирането, създава предпоставки за разширяване на пазара на услуги за своите членове в страната, ЕО и трети страни.

2.Качествено законодателство и спазване на законите 

            КАБ наблюдава практиката в прилагането на действащите закони, отнасящи се до упражняване на регулираната професия архитект в инвестиционното проектиране и представя становища за тяхното изготвяне и подобряване. 

КАБ възпитава и поощрява нетърпимост към прояви на корупция, конфликт на интереси, монополизъм, недобросъвестна практика и неравноправно положение между своите членове. Тези цели се постигат със засилване ролята и ефективността на КС и КДП на КАБ.

     
КАБ наблюдава и контролира качеството на проектиране чрез участие на представители на камарата в експертни съвети, журита на конкурси и комисии за избор на проектант по ЗОП.
3. Качество на образованието, регистрация и професионална квалификация през целия живот

КАБ следи за качеството на образование във всички акредитирани висши учебни заведения за подготовка на архитекти, ландшафтни архитекти и урбанисти. КАБ сътрудничи за определяне на:

- Начинa на прием в учебното заведение.

- Качеството на преподаване

- Обективността в оценяване качествата на завършващите при дипломиране.

КАБ регистрира и следи назначенията на завършилите специалност архитектура, ландшафтна архитектура и урбанизъм за изпълнение на изискванията за задължителен професионален трудов стаж под ръководството на архитект/ландшафтен архитект/урбанист с ППП.

Регистрацията в КАБ се извършва съгласно изискванията, приети за работа на Комисията по регистъра и изпит пред професионална комисия. След неговото успешно полагане на кандидата се предоставя ППП и членство в КАБ.

КАБ, чрез Комисията по професионална дейност, постоянно организира и провежда продължаващото обучение за поддържане и повишаване на професионалната квалификация на своите членове.
4.Отговорност пред колегията – предпоставки за достойно заплащане на труда
КАБ изгражда система за определяне себестойността на проектантските услуги.  Създава условия за контрол по спазването на методиката за определяне на хонорарите чрез регистриране на договорите за предоставени услуги. 
Сътрудничество на КАБ с всички страни в инвестиционния процес – сдружения на общините, организации за защита на потребителите, администрация, строители, застрахователи и консултанти. 
Съвместна работа на КАБ с другите участници в инвестиционното проектиране и устройственото планиране за създаване и поддържане на методика, определяща себестойността за проектиране и разпределение по фази и между отделните специалности. Създаване на постоянна съвместна комисия, за политиката на КАБ и КИИП по определяне себестойностите на инвестиционното проектиране и сроковете, свързани с предоставяне на проектантски услуги.

КООРДИНИРАНЕ РАБОТАТА НА КАБ И САБ

Определяне и разпределяне на функциите на КАБ и САБ според тяхната специфика. Двете организации да се освободят от неприсъщите за тях и от дублиращи се дейности.
Мотиви към доктрината
Принципни понятия и категории:
Забележка: Следващите редове са изключително важни за изработване на Доктрината” на КАБ.Приемането или отхвъллянето на тези понятия определят цялата философия на материала.Те не могат да бъдат налагани силово от управляващ орган или отделно лице,член на НАБ.Те могат и следва да бъдат гласувани от Мнозинството от членовете на КАБ ,защото от това зависи пътя,който КАБ ще поеме в следващите години.Мнозинството ще изисква тези определения и принципи да бъдат следвани от ръководството на Камарата.
„Проектант на свободна практика”

В съответствие с предложението по т. 4 от дневния ред на заседанието на УС на КАБ, проведено на 7 и 8.11.2014 г., вписано в  П Р О Т О К О Л  № 17, 
„УС да отговори – каква Камара е, на свободно практикуващите архитекти или на всички архитекти. Да се направи дефиниция – що е то проектант на свободна практика.” 

предлагам на вниманието ви следните определения:

1. КАБ е професионална организация на свободно практикуващите архитекти, упражняващи професията си като „проектанти на свободна практика”, а не е организация на всички архитекти без оглед на начина на упражняване на професията. Естествени и пълноправни членове на КАБ по право и по задължение, произтичащо от ЗКАИИП, са свободните архитекти, на които по вписаните в закона условия е призната първоначално пълна (нередуцирана) проектантска правоспособност, и които я поддържат впоследствие по условията на Устава и Професионалния кодекс на КАБ. Други архитекти могат да членуват в нея с ограничени организационни права, ако приемат Устава и Кодекса.

Архитектите, които не приемат тези условия и не направят необходимите постъпки за вписване в съответния регистър на КАБ, нямат право да притежават проектантска правоспособност, да регистрират, притежават и управляват проектантско бюро, да договарят проектиране от позицията на изпълнител и да извършват дейност на проектант. Нарушаването на границите на проектантската правоспособност е повод за възбуждане на дисциплинарно производство и налагане на санкции. Задълженията и правомощията на КАБ по отношение на архитекти, които не са нейни членове или не са вписани в регистрите й, се свеждат до това да ги контролира дали не проектират без необходимата проектантска правоспособност и без легитимно проектантско бюро, и да ги санкционира, ако го правят
2. „Проектант на свободна практика” е архитект, който извършва независима икономическа дейност като проектант чрез свой собствен стопански субект, регистриран по Булстат или в Търговския регистър, вписан в регистъра на КАБ като проектантско бюро, като предоставя услуги в сферата на устройственото планиране и инвестиционното проектиране, без да е ангажиран, да е назначен, да получава доходи или да е осигурен по линия на друга несъвместима с проектирането роля в инвестиционния процес.“

Формите на частна стопанска дейност, вписани в регистъра по Булстат или в ТР, подлежат на регистриране в КАБ, за да получат статут на „проектантско бюро”. Не би следвало да се допуска на регистриране като проектантско бюро в КАБ да подлежат каквито и да са неформални блуждаещи формирования, които нямат официален данъчен статут. Фирма, която договаря и извършва архитектурно проектиране, без да е регистрирана в КАБ като проектантско бюро, е в нарушение на закона, аналогично на фирма, която извършва дейност на строител, без да е регистрирана в КСБ.

”. Той работи срещу трудово възнаграждение в качеството си на „наемен работник” и неговите права и задължения са уредени в Кодекса на труда. Той не извършва професионалната си дейност за своя сметка, нито на своя отговорност и риск.
. Ако паралелно с работата си по трудов договор назначеният проектант е регистриран отделно и като упражняващ свободна професия или като търговец с предмет на дейност „проектиране”, тогава той попада по право в основното определение като „проектант на свободна практика”, но само ако е в режим на самоосигуряване по тази линия, и тя за него е основна. Право на работодателя е да прецени дали да допусне или да не допусне негов служител да осъществява конкурентна дейност като проектант.

3. Право на преценка на КАБ е дали да третира назначените проектанти като пълноправни нейни членове, или да редуцира организационните им права чрез изрични ограничителни текстове в Устава си, дори и ако имат ППП.
4„Несъвместима с проектирането роля” е друга роля в инвестиционния процес, от която произтичат интереси, противоположни на интересите на проектанта. Това са строител, консултант, съгласуващ, оценяващ или одобряващ административен орган, контролен орган, доставчик, търговец с недвижими имоти или със строителни материали. Ангажирането на архитекта с такава друга роля, пряко или чрез свързано лице, го поставя в конфликт на интереси и отнема свободата му
5. От основното определение следва, че служителите в държавна или общинска администрация, на които договорът за назначаване се счита по право за основно трудово правоотношение, независимо дали е на пълно или на частично работно време, не са свободни проектанти и не могат да имат статут на „проектант на свободна практика”.
6.  Oт текста  ЗКАИИП, следва също така, че лица, които се явяват „строители” чрез собствени фирми, регистрирани в КСБ, или са назначени при такива лица, нямат правото същевременно да притежават пълна проектантска правоспособност, да извършват дейност на проектант, да са собственици на проектантско бюро, или да са назначени като проектанти в чуждо проектантско бюро.
7.  Eдин архитект трябва да разполага с шест документа, за да бъде считан за „проектант на свободна практика”:

1. Диплома по архитектура, издадена от акредитиран ВУЗ;

2. Декларация, че не е ангажиран нито пряко нито косвено с несъвместима с проектирането роля, включваща и списък на свързаните лица;

3. Удостоверение за проектантска правоспособност – пълна или ограничена - призната от КАБ;

4. Документ от Агенцията по вписванията за регистриран стопански субект по ЗДДФЛ, ТЗ или ЗЗД;

5. Списък на собствениците и списък на служителите във фирмата по ТЗ или дружеството по ЗЗД;

6. Удостоверение за регистрация в КАБ на стопански субект по т. 4 като проектантско бюро;

8.Недопустимо е лице на административна служба в работното си време и на работното си място да привлича клиенти за частната си проектантска дейност, или за тази на свързано с него лице, от позицията на силата и благодарение на властта, произтичаща от тази служба – това представлява нарушаване на служебната дисциплина, отклонение от служебните задължения, злоупотреба със служебно положение и престъпление по служба.

Тези основни понятия следва да се приемат от колегията,след което може да се дефинира окончателния текст на ДОКТРИНАТА.

Доктрината  не може да съществува във варианти- тя е философия, учение- съдържащо основните постулати и цели на Камарата. Тези 4 цели бяха дефинирани

И приети от Общото събрание на КАБ м. Май 2014г. В к.к.Албена.
От Комисията по изработване Доктрина на КАБ

София,30.01.2015г.
